open-index/open-wikipedia-markdown huggingface dataset:
ஆக்ரா கோட்டம்

**ஆக்ரா கோட்டம்** (*Agra division*) என்பது இந்தியாவின் உத்தரப்பிரதேச மாநிலத்தின் ஒரு நிர்வாகக் கோட்டமாகும். ஆக்ரா கோட்டத்தின்கீழ் கீழ்க்காணும் மாவட்டங்கள் உள்ளன:-

*ஆக்ரா மாவட்டம்
*பிரோசாபாத் மாவட்டம்
*மைன்புரி மாவட்டம்
*மதுரா மாவட்டம்

முன்பு ஆக்ரா கோட்டத்தின் கீழ் ஹத்ராஸ் மாவட்டம், அலிஹார் மாவட்டம், எடாஹ் மாவட்டம் ஆகிய மாவட்டங்கள் இருந்தன. பின்னர் 2008ல் ஹத்ராஸ் மாவட்டம், அலிஹார் மாவட்டம், எடாஹ் மாவட்டம் மற்றும் புதிதாக உருவாக்கப்பட்ட கன்ஷி ராம் நகர் மாவட்டம் ஆகிய மாவட்டங்களை இணைத்து அலிகார் கோட்டம் உருவாக்கப்பட்டது.

## மேற்கோள்கள்

பகுப்பு:உத்தரப் பிரதேசத்தில் உள்ள கோட்டங்கள்
பகுப்பு:ஆக்ரா
எ பியூட்டிஃபுல் மைன்டு (திரைப்படம்)

**எ பியூட்டிஃபுல் மைன்டு** (*A Beautiful Mind*) பொருளியலுக்கான நோபல் பரிசு பெற்ற பொருளாதார நிபுணர் ஜான் நேஷ்-ன் வாழ்க்கை வரலாற்றை அடிப்படையாகக்கொண்டு உருவாக்கப்பட்ட ஒரு அமெரிக்க ஆங்கில திரைப்படமாகும். 2001-ம் ஆண்டு வெளிவந்த இத்திரைப்படத்தில் ரசல் குரோவ் ஜான் நேஷ் கதாபாத்திரத்தில் நடித்திருந்தார். மேலும் இத்திரைப்படம் நான்கு ஆஸ்கர் விருதுகளை வென்றுள்ளது இதில் சிறந்த திரைப்படத்திற்கான விருதும் அடக்கம்.

## அகாடமி/ஆஸ்கர் விருதுகள்
# சிறந்த திரைப்படம்
# சிறந்த இயக்குநர்
# சிறந்த தழுவி எடுக்கப்பட்ட திரைக்கதை
# சிறந்த துணைநடிகை

## மேற்கோள்கள்

## வெளி இணைப்புகள்
* 
* 

பகுப்பு:ஆங்கிலத் திரைப்படங்கள்
பகுப்பு:சிறந்த திரைப்படத்திற்கான அகாதமி விருதை வென்ற திரைப்படங்கள்
பகுப்பு:2001 திரைப்படங்கள்
பகுப்பு:யுனிவர்சல் பிக்சர்ஸ் திரைப்படங்கள்
பகுப்பு:அமெரிக்க நாடகத் திரைப்படங்கள்
பகுப்பு:பாஃப்டா விருதினை வென்ற திரைப்படங்கள்
பகுப்பு:அமெரிக்கத் திரைப்படங்கள்
ஏழடிப்பட்டம் சமணர் படுக்கைகள் கல்வெட்டுகள்

**ஏழடிப்பட்டம் சமணர் படுக்கைகள் கல்வெட்டுகள்** புதுக்கோட்டையில் இருந்து விராலிமலைக்குச் செல்லும் வழியில், 15 கல் தொலைவில் சித்தன்னவாசல் குன்றில் இந்த சமணப்படுக்கைகளும் கல்வெட்டுக்களும் அமைந்து உள்ளன.

## அமைவிடம்

இந்திய ஒன்றியத்தில், தமிழ்நாட்டில்,புதுக்கோட்டை மாவட்டத்தில், அன்னவாசல் என்னும் சிற்றூருக்கு அருகில் சித்தன்னவாசல் குன்றில் இந்த சமணர் படுக்கைகள், கல்வெட்டுக்கள் அமைந்துள்ளன.
## சமணப்படுக்கையின் அமைவிடம்
குன்றின் நடுவில் கிழக்கு முகத்தில் அமைந்திருக்கும் இயற்கையான குகையின் பெயர்தான் ஏழடிப்பட்டம். இங்குதான் சமண முனிவர்கள் தங்கி இருந்தார்கள். இக்குகைக்குச் செல்ல மேற்குப்பகுதியில் இருந்து குன்றின் மீதேறி குகை வாயிலின் ஏழு படிக்கட்டுகளைக்கடந்து குகையின் உள்ளே செல்வதால் இவ்விடம் ‘ஏழடிப்பட்டம்’ என்று அழைக்கப்பெறுகின்றது.
இந்த இயற்கைக்குகையில் பளிங்கினை ஒத்த வழுவழுப்பான தலையணை போன்ற அமைப்புடன் ஆன 17 எண்ணிக்கையிலான கற்படுக்கைகள் இங்கு காணப்பெறுகின்றன.

## தமிழ் பிராமி கல்வெட்டுக்கள்
இங்குள்ள படுக்கைகளில் பழமையானதும் மிகப்பெரியதுமான படுக்கையில், கல்வெட்டு ஒன்று தமிழ் பிராமி எழுத்துக்களால் உருவாக்கப்பெற்றுள்ளது. கி.மு. 3-2 ஆம் நூற்றாண்டைச் சார்ந்த இக்கல்வெட்டு *“யோமிநாட்டுக் குமட்டூர்” பிறந்தான்  காவுதி  யிதனுக்குச் சித்துப்போச்சில் இளையார் செய்த அதிட்டானம்* என்று உரைக்கிறது. கிபி. 9ஆம் நூற்றாண்டைச் சார்ந்த தமிழ்க்கல்வெட்டு ஒன்றில் கடுந்தவம் புரிந்த சமணத்துறவிகளைப்பற்றி அறியலாம்.

## இதனையும் காண்க
* தமிழ்நாட்டின் குடைவரை கட்டிடங்கள்
* பண்டைய இந்தியக் கல்வெட்டுக்கள்

## உசாத்துணை


## வெளி இணைப்புகள்
*  புதுக்கோட்டை சுற்றுலா 
* விக்கிமேப்பியாவில் சித்தன்னவாசல் அமைவிடம்

பகுப்பு:தமிழ்நாட்டுச் சுற்றுலா மையங்கள்
பகுப்பு:தமிழ்ச் சமணர்
பகுப்பு:தமிழ் பிராமிக் கல்வெட்டுகள்
பகுப்பு:தமிழக தொல்லியற்களங்கள்
பகுப்பு:தமிழ்நாட்டு சமணக் கோயில்கள்
மென்பொருள் மேம்பாடு

**மென்பொருள் மேம்பாடு** என்பது மென்பொருள் தயாரிப்புகளை உருவாக்குவது என்பதாகும். இது பயன்பாட்டு உருவாக்கம், மென்பொருள் பயன்பாட்டு மேம்பாடு, மென்பொருள் வடிவமைப்பு, நிறுவன பயன்பாட்டு மேம்பாடு மற்றும் இயங்குதள மேம்பாடு என்றெல்லாம் அழைக்கப்படுகிறது.

## மேற்கோள்கள்

பகுப்பு:மென்பொருள் விருத்தி முறைமை
பகுப்பு:குறுங்கட்டுரைகள்
வின்ஸ்டன் டபிள்யூ. ராய்ஸ்

**வின்ஸ்டன் டபிள்யூ. ராய்ஸ்** (*Winston W. Royce*, 1929-1995) ஒரு அமெரிக்க கணினி விஞ்ஞானி. லாக்ஹீட் (Lockheed) நிறுவனத்தின் மென்பொருள் தொழில்நுட்ப மையத்தின் இயக்குனராகவும் பணிபுரிந்தவர். 20 ஆம் நூற்றாண்டின் மென்பொருள் உருவாக்கத் துறையில் ஒரு குறிப்பிடத்தக்க தலைவரும் ஆவார்.

## அருவி மாதிரி

அருவி மாதிரியை ஒரு 'மென்பொருள் மேம்பாட்டு முறையியலாக' முதன் முதலில் விவரித்தவர் இவரே ஆயினும், அவர் தனது கட்டுரையில் 'அருவி' என்னும் சொல்லை கையாளவோ அல்லது இந்த 'மாதிரி' நிச்சயமாக செயல்படும் என்று வாதிடவோ இல்லை.

## கல்வி மற்றும் வேலை

கலிபோர்னியா தொழில்நுட்பக் கல்லூரியில் தனது கல்லூரி வாழ்க்கையை தொடங்கிய அவர், அங்கு இயற்பியலில் இளநிலைப் பட்டத்தையும், வானூர்தி பொறியியலில் முதுகலை பட்டத்தையும் பெற்றார். இறுதியாக ஜூலியன் டேவிட் கோலின் கீழ் வானூர்தி பொறியியல் துறையில் முனைவர் பட்டம் பெற்றார்.
 
35 ஆண்டுகளுக்கும் மேலாக பொறியியல், ஆராய்ச்சி, கற்பித்தல், மற்றும் மேலாண்மை துறைகளில் பணியாற்றினார். 1970ல் இருந்து டெக்சாஸ் மாநிலம், ஆஸ்டின் நகரிலுள்ள லாக்ஹீட் மென்பொருள் தொழில்நுட்ப மையத்தின் இயக்குனராகப் பணியாற்றிய அவர் 1975ல் *AIAA  தகவல் அமைப்புகள் விருது* பெற்றார்.

ஜூன் 7, 1995ல், வெர்ஜினியா மாநிலம் கிளிஃப்டன் நகரிலுள்ள தனது வீட்டில் மரணமடைந்தார்.

## வாக்கர் ராய்ஸ்

இவரின் மகன் வாக்கர் ராய்ஸ், ஐபிஎம் (IBM) நிறுவனத்தின் ரேஷனல் (Rational) பிரிவின் 'தலைமை மென்பொருள் பொருளாதார வல்லுநர்'. ஐபிஎம் நிறுவனத்தின் ரேஷனல் ஒருங்கிணைந்த செயல்முறையில் (Rational Unified Process) உள்ளார்ந்த மேலாண்மை தத்துவத்தின் முக்கிய பங்களிப்பாளர். "மென்பொருள் திட்ட மேலாண்மை, ஒரு ஒருங்கிணைக்கப்பட்ட கட்டமைப்பு" என்ற பிரபலமான புத்தகத்தின் ஆசிரியர்.

பகுப்பு:அமெரிக்க கணினி அறிவியலாளர்கள்
பகுப்பு:1929 பிறப்புகள்
பகுப்பு:1995 இறப்புகள்
விரால் மீன்

**விரால் மீன்** (*Channa striata*)(*சன்னா சிடிரையேட்டா*) நன்னீரில் வாழும் தன்மையுடைய மீன் இனமாகும். இம்மீன் உள்நாட்டு மீன் இனங்களில் கெண்டை மீன்களை விட, முள் குறைந்த, சுவை மிகுந்த உணவாகும். எனவே, இது அதிக விலை மதிப்புள்ளதாக உள்ளது.விரால் மீனின் தோற்றம் உருண்டை வடிவமாக நீண்ட உடலைப் பெற்றிருக்கும். தலை பாம்பின் தலையைப் போன்று இருக்கும்.

இம்மீன்கள் நீர்பாசி மற்றும் தாவரங்கள் நிறைந்த உள்நாட்டு நீர் நிலைகளான ஏரி, குளம், குட்டை போன்றவவைகளில் காணப்படும்.

## மேற்கோள்கள்

பகுப்பு:மீன்கள்
கள்ளி (பேரினம்)

**கள்ளி பேரினம்** (*Euphorbia*) என்பது ஆமணக்கு குடும்ப பூக்கும் தாவரப் பேரினம் ஆகும். வறட்சியைத் தாங்கிக் கொள்வதற்காக இது தனக்குள் பாலைத் தேக்கி வைத்துக்கொள்ளும். சப்பாத்திக் கள்ளி, சதுரக் கள்ளி, கொடிக் கள்ளி என்றெல்லாம் இதில் பல இனங்கள் உண்டு. கற்றாழை, பிரண்டை (பிறண்டை) போன்றனவும் இதன் இனங்கள். இது ஒரு பூக்கும் தாவரமாகும். இது ஒளித்தொகுப்புத் தண்டினை உடைய தாவரமாகும்.

## மேற்கோள்கள்

## வெளி இணைப்புகள்

*
* International Euphorbia Society
* Euphorbia
* Succulent Euphorbias 
* A selection of important / new literature
* The Euphorbia Family 
* ITIS 
* IPNI
* Flora Zambesiaca: Euphorbia 
*  Institut de l’Information Scientifique et Technique

பகுப்பு:செடிகள்
பகுப்பு:தாவரப் பேரினங்கள்
தமிழில் அறிவியல் இதழ்கள் (நூல்)

இரா. பாவேந்தன் எழுதியுள்ள
தமிழ் அறிவியல் இதழியல் பற்றிய நூல் **தமிழில் அறிவியல் இதழ்கள்**  . இந்நூலில் நான்கு இயல்களும் (அதிகாரங்களும்) இரண்டு இணைப்புகளும் உள்ளன. சுருக்கமாக மேலை நாடுகளில் அறிவியல் இதழியல் பற்றிக் கூறிவிட்டு (பக்கம் 17-30), தமிழில் வெளிவந்த அறிவியல் இதழ்கள் (பொது அறிவியல், ஆய்வு இதழ்கள் அல்ல) பற்றி முதல்நூல் சான்றுகளுடன் விரிவாக விளக்கிக் கூறுகின்றது. 1800 களில் இருந்து வெளிவந்த ஏறத்தாழ 200 அறிவியல் இதழ்களைப் பற்றி விளக்கியுள்ளார். அவற்றுள் சில தமிழ் மேகசின் (1831), "அறிவைப் பரப்பும் ஏஜன்சி"-யால் வெளியிடப்பட்ட விவேக சிந்தாமணி (1892), அறிவு விளக்கம் (1901), தொழிற்கல்வி (1914), மருத்துவன் (1928), விஞ்ஞான பாஸ்கரன் (1929)என்பன.

பெரும்பாலான இதழ்கள் மருத்துவம், வேளாண்மை பற்றிய இதழ்கள். சில இதழ்கள் பொது அறிவியல் இதழ்கள். இவற்றை இயல் 4 இல் பக்.139-143 இல் பகுத்து கூறியுள்ளார். தமிழ் அறிவியல் இதழ்களின் அகரவரிசையை இணைப்பு-2 இல் தந்துள்ளார்.
## சான்றுகள்

பகுப்பு:அறிவியல் தமிழ் நூல்கள்
பகுப்பு:இதழியல் தமிழ் நூல்கள்
பகுப்பு:அறிவியல் தமிழ் இதழ்கள்
பகுப்பு:1998 தமிழ் நூல்கள்
பல்கலைத் தமிழ் - அறிவியல் தமிழ்

இந்நூலில் பல அறக்கட்டளைகளின் படி நடத்தப் பட்ட சீரிய சொற்பொழிவுகளை ஒட்டி வரையப்பட்ட ஏழு கட்டுரைகளின் தொகுப்பு. இதில் அடங்கியுள்ள கட்டுரைகளின் பட்டியல் பின்வருமாறு:

#பண்டைய தமிழ்ச் சமுதாயமும் அதன் அறிவியல்-தொழில்நுட்பச் செயற்பாடுகளும்- முனைவர் இராம. சுந்தரம்
#அறிவியல் தமிழ்க் கல்வி வளர்ச்சி - பேராசிரியர் சு. சம்பத்
#விண்வெளித் துறையில் இந்தியா - நெல்லை சு. முத்து
#குழந்தை மருத்துவத்தில் நேற்று-இன்று - டாக்டர் என். கங்கா
##குழந்தை மருத்துவத்தில் நாளைய எதிர்பார்ப்புகள் - டாக்டர் என். கங்கா
#அறிவியல் தமிழ் - முனைவர் பா. இளங்கோ
#மருத்துவத் தமிழ் வரலாறும் வளர்ச்சியும் - முனைவர் எஸ். நரேந்திரன்
#அறிவியல் வரலாற்று வரைவியல் - முனைவர் உலோ. செந்தமிழ்க்கோதை

பகுப்பு:அறிவியல் தமிழ் நூல்கள்
பகுப்பு:2008 தமிழ் நூல்கள்
19-ஆம் நூற்றாண்டு தமிழ் மருத்துவ நூல்கள்

**19-ஆம் நூற்றாண்டில் வெளியான தமிழில் வெளியான மருத்துவம் பற்றிய நூல்களின் பட்டியல்** கீழே உள்ளது. இவை ஐரோப்பியர் இந்தியாவுக்கு வந்த பின்னர் மேலை நாட்டு மருத்துவத்தை பின்பற்றி எழுதப்பட்ட நூல்கள். ஒரு சில நூல்களில் மிகச் சிறிதளவு ஆயுர்வேத, சித்த முறை பற்றிய செய்திகளும் அடங்கியுள்ளன.

#பூமி சாஸ்திரம் (1832) - 250 பக்கங்களைக் கொண்ட முதல் தமிழ் மருத்துவ நூல் இரேனியசு என்பவர் எழுதினார். இந்நூல் பின்னர் பாடநூலாகவும் பயன்பட்டது
#சுகாதார விளக்கம் (1894)
#மருத்துவ மாணாக்கியர்களுக்கும் சென்னை வைத்திய் வித்தியாசாலையில் கீழ்வகுப்பு மாணாக்கர்கட்கும் உபயோகமான கைப்புத்தகம் (1895)
#நோயில்லா வாழ்வு (1895)
#சுகாதார விளக்கம் (1896)
#சுகவழிச் சுருக்கம் (1896)
#சுகாதார விளக்கமும் வினாவும் (1898)
#சுகாதார விளக்கமும் வினாவிடையும் (1898)
#சுகாதார விளக்கம் (1899)
#ம. ஜகன்னாதரின் சரீர வினா-விடை (1866) 
#கிரேயின் அங்காதி பாதம் (1872)
#மானிட ரகசியம் என்னும் சரீர சாஸ்திரம் (1900)
#சாமுவேல் ஃபிஸ்க் கிறீன் *4640 பக்கங்களில்* தன் மாணவர்களின் உதவியுடன் மேலை நாட்டு மருத்துவத்தையும் அறிவியலையும் மொழிபெயர்த்தார்.
##கல்வின் கட்டரின் அங்காதிபாதம் சுகரணவாதம் உற்பாவனம் நூல் 204 பக்கம் (1852, 1857)
##மேன் செல்லின் பிரசவ வைத்தியம் பக்கம் 258 (1857)
##துருவிதரின் இரண வைத்தியம், பக்கம் 504, (1867)
##கிரேயின் மனுஷ அங்காதி பாதம், பகக்ம் 838 (1872)
##கூப்பரின் வைத்தியாகரம், பக்கம் 917 (1872)
##மனுஷ சுகரண கலைச்சொற்கள், பக்கம் 134 (1872)
##அருஞ்சொல் அகராதி, பக்கம் (??) (1875)
##வெல்சின் கெமிஸ்தம் - பக்கம் 516 (1875) 
##டால்தனின் மனுஷ சுகரணம் - பக்கம் 590, (1883)
##வா நிங்கின் சிகிச்சா வாகடம் - பக்கம் 574 (1888) 
###(மேலே உள்ள நூல்கள் யாவும் சாமுவேல் ஃபிஷ்கிறீன் அவர்களின் மேற்பார்வையில் மொழிபெயர்க்கப்பட்டு திருத்தப்பெற்றவை. தனெல். பி. சப்மன் 3 நூலும், ய. டன்வதர் ஒரு நூலும், பவுல் ஒரு நூலும், மொழிபெயர்த்தனர். சாமுவேல் ஃபிஷ்கிறீனின் மாணவர்களும் சேர்ந்து மொழி பெயர்த்தனர்)
#மா. ஜெகந்நாதநாயுடு, பதார்த்தகுணரத்நாகரம் (1867)
#மா. ஜெகந்நாதநாயுடு, பைஷ ஜகல்பம் (1879)
#மா. ஜெகந்நாதநாயுடு, இங்கிலீஷ் வைதியசங்கிரகம் (1906)
#மா. ஜெகந்நாதநாயுடு, பிரசவ வைத்தியம் (காலம்??)
#டாக்டர் தனுஷ்கோடி ராஜா, சுகாதார, துப்புரவிற்கான நூல் (1869). இது 1000 படிகள் அடிக்கப்பட்டது. இது அரசின் அறிவுரைப்படி தெலுங்கு மொழியிலும் மொழி பெயர்க்கப்பட்டது 
#ஏ. ஜா. உவேரிங் துரை, மருத்துவர் இல்லாத ஊர் மக்களுக்கு மருந்தியல் நூல் (1843)

## மேற்கோள்களும் அடிக்குறிப்புகளும்


பகுப்பு:மருத்துவத் தமிழ் நூல்கள்
பகுப்பு:19 ஆம் நூற்றாண்டுத் தமிழ் நூல்கள்
பிளம்மியர்

**ஃபிளம்மியர்** அல்லது **ஃபிளம்மிங்கர்** (English: "Flemish"; Dutch: “de Vlamingen”; French: “les Flamands”) என்பது ஐரோப்பாவிலுள்ள பெல்ஜியம் நாட்டில் வசிக்கும் டச்சு மொழி பேசும் மக்களில் குறிக்கிறது. ஃபிளம்மியர்கள் பெரும்பாலும் வடக்கு பிராந்தியமான 'ப்ளாண்டர்ஸ்' பகுதியில் காணப்படுகின்றனர். பெல்ஜியம் மக்கள்தொகையில் பெரும்பாலானோர் (சுமார் 60%) ஃபிளம்மியர்களே ஆவர்.

வரலாற்று ரீதியாக, ஃபிளம்மிங்கர் என்பது பண்டைய மாகாணமான ஃப்ளாண்டர்சில் வாழ்ந்தவர்களையே குறிக்கிறது. அன்றைய நாட்களில், ஃபிளம்மிங்கர் என்பது டச்சு மொழி ஃபிளம்மியர் மட்டுமன்றி, பிரெஞ்சு அல்லது பிகார்டு மொழி பேசியவர்களையும் குறிக்கும்.

## மேற்கோள்கள்

பகுப்பு:பெல்ஜியம்
பகுப்பு:ஐரோப்பிய இனக்குழுக்கள்
ரசேநியாய் சண்டை

**ரசேநியாய் சண்டை** (*Battle of Raseiniai*) என்பது இரண்டாம் உலகப் போரின் கிழக்குப் போர்முனையில் சோவியத் ஒன்றியம், நாசி ஜெர்மனி இடையே நடைபெற்ற ஒரு கவசபடை மோதல். ஜூன் 23-27, 1941 காலகட்டத்தில் நடைபெற்ற இது பர்பரோசா நடவடிக்கையின் தொடக்ககட்ட சண்டைகளில் ஒன்றாகும்.

ஜூன் 22, 1941 அன்று சோவியத் தலைமை எதிர்பாராத வண்ணம், நாசி ஜெர்மனி சோவியத் ஒன்றியத்தின் மீது படையெடுத்தது. மூன்று ஆர்மி குரூப்புகளாக ஜெர்மானியப் படைகள் சோவியத் ஒன்றியத்துக்குள் முன்னேறின. இவற்றில் ஆர்மி குரூப் வடக்கு, பால்டிக் நாடுகளைத் தாக்கியது. அவற்றைப் பாதுகாக்க சோவியத் தளபதிகள் பால்டிக் நடவடிக்கையை மேற்கொண்டனர். அதன் பகுதியாக சோவியத் வடமேற்கு முனைப் படைப்பிரிவின் ஒரு பகுதியான 12வது விசையூர்தி கோர் ஜெர்மானிய 4வது பான்சர் ஆர்மியினை எதிர்த்தது. நெமான் ஆற்றைக் கடந்திருந்த ஜெர்மானியப் படைகளை சுற்றி வளைத்து அழிப்பது சோவியத் தளபதிகளின் திட்டம். இவ்விரு படைப்பிரிவுகளும் லித்துவேனியாவில் உள்ள ரசேநினாய் என்னும் இடத்தில் மோதின. நான்கு நாட்கள் தொடர்ந்து நடைபெற்ற இந்த டாங்கு மோதலில் சோவியத் படைப்பிரிவு முற்றிலுமாக அழிக்கப்பட்டது. இதனால் சோவியத் வடமேற்கு முனைப் படைப்பிரிவின் கவச ஊர்திகள் அனைத்தும் அழிந்தன. வெற்றிபெற்ற ஜெர்மானியப் படைகள் டகாவா ஆற்றை நொக்கி முன்னேறின.

## மேற்கோள்கள்

பகுப்பு:கிழக்குப் போர்முனை (இரண்டாம் உலகப் போர்)
பகுப்பு:1941 நிகழ்வுகள்
1869 ராஜபுதானா பஞ்சம்

**1869 ராஜபுதானா பஞ்சம்** (*Rajputana famine of 1869*) 1869 ஆம் ஆண்டு பிரித்தானிய இந்தியாவில் இராஜபுதனம் சமஸ்தானத்தையும், ஜபல்பூர், அஜ்மீர், மத்திய மாகாணம் மற்றும் பேரர், ஐக்கிய ஆக்ரா மற்றும் அயோத்தி மாகாணம் போன்ற பகுதிகளையும் பாதித்த ஒரு பெரும் பஞ்சம். இது **ராஜபுதானா பெரும் பஞ்சம்**, **ராஜபுதானா மற்றும் மேல் இந்துஸ்தான் பஞ்சம்**, **ராஜபுதானா பஞ்சம், 1868-70** ஆகிய பெயர்களாலும் குறிக்கப்படுகிறது.

1868 ஆம் ஆண்டு பருவமழை தாமதமாகவும், வழக்கத்தை விடக் குறைவாகவும் பெய்தது. இதனால் ராஜபுதானத்தின் பெரும்பாலான பகுதிகளில் தீவனப் பற்றாக்குறையும் பல பகுதிகளில் குடிநீர்ப் பற்றாக்குறையும் ஏற்பட்டன. உணவுப் பற்றாக்குறையைப் போக்க உணவு தானியங்கள் மெதுவாக நகரும் ஒட்டகப் போக்குவரத்து மூலம் கொண்டுவரப்பட்டன. ஆனால் இவை பஞ்சத்தை சமாளிக்க போதுமானதாக இல்லை. மக்கள், தங்கள் கால்நடைகளுடன் பஞ்சம் பிழைக்க இடம் பெயரத் தொடங்கினர். ஆனால் அருகில் இருந்த பிரித்தானிய மாகாணமான ஆஜ்மீரில் மட்டுமே பஞ்ச நிவாரணப் பணிகள் மேற்கொள்ளப்பட்டன. ராஜபுதானா சமஸ்தானத்தில் நிவாரணப் பணிகள் நடைபெறவில்லை. இதனால் இடம் பெயர்ந்த மக்களிடையே அதிக எண்ணிக்கையில் பட்டினிச் சாவுகள் நிகழ்ந்தன. அடுத்த ஆண்டு மழை பெய்துவிடும் என்ற நம்பிக்கையில் தங்கள் கிராமங்களுக்குத் திரும்பியவர்கள் ஏமாற்றம் அடைந்தனர். 1869 இலும் பருவமழை பொய்த்து விட்டது. பட்டினிச் சாவுகள் தவிர காலராவால் பாதிக்கப்பட்டும் பல்லாயிரக்கணக்கானோர் மாண்டனர். 1870 இல் பருவமழை வழக்கம் போல் பெய்து அறுவடை நிகழ்ந்த பின்பே பஞ்சத்தின் கடுமை குறைந்தது.

1866 ஒரிசா பஞ்சத்தில் நிவாரணப் பணிகளை மேற்கொள்ளத் தவறியதால் விமர்சனத்துள்ளாகியிருந்த காலனிய அதிகாரிகள், இப்பஞ்சத்தில் ஓரளவு நிவாரணப் பணிகளை மேற்கொண்டனர். ஆனால் அவை போதுமானதாக இல்லை. பிரித்தானிய அரசின் நேரடிக் கட்டுப்பாட்டில் இல்லாத ராஜபுதானா சமஸ்தானத்தில் நிவாரணப் பணிகள் எவையும் மேற்கொள்ளப்படவில்லை. இப்பஞ்சத்தின் விளைவாக ஏறத்தாழ 15 லட்சம் மக்கள் ராஜபுதானத்தில் மடிந்தனர். 

## மேலும் பார்க்க
*பிரித்தானிய ஆட்சியில் இந்தியாவில் நிகழ்ந்த பஞ்சங்களின் காலக்கோடு

## குறிப்புகள்

## மேற்கோள்கள்
*
*

பகுப்பு:பிரித்தானிய இந்தியாவில் பஞ்சம்
பகுப்பு:1869 நிகழ்வுகள்
பகுப்பு:இராஜஸ்தான் வரலாறு
அலிகார் கோட்டம்

**அலிகார் கோட்டம்** என்பது இந்தியாவின் உத்தரப்பிரதேச மாநிலத்தின் ஒரு நிர்வாக்க் கோட்டமாகும். அலிகார் கோட்டத்தின் கீழ் உள்ள மாவட்டங்கள்:-

*அலிகார் மாவட்டம்
*எடாஹ் மாவட்டம்
*மகாமாயா நகர் மாவட்டம்
*கன்ஷி ராம் நகர் மாவட்டம்

## மேற்கோள்கள்

பகுப்பு:உத்தரப் பிரதேசத்தில் உள்ள கோட்டங்கள்
அலிகார் மாவட்டம்

**அலிகார் மாவட்டம்** (இந்தி अलीगढ़ ज़िला, உருது: **علی گڑھ ‏ضلع**) இந்தியாவின் உத்தரப்பிரதேச மாநிலத்தின் மாவட்டங்களுள் ஒன்று. இந்த மாவட்டம் அலிகார் கோட்டத்தின் கீழ் அமைந்துள்ளது. இங்கு வசிக்கும் மக்களில் மூன்றில் ஒரு பங்கு மக்கள் முஸ்லீம்கள் ஆவர்.

## மக்கள் வகைப்பாடு
2011 ஆம் ஆண்டு மக்கட்தொகை கணக்கெடுப்பின் படி அலிகார் மாவட்டத்தின் மொத்த மக்கட்தொகை 3,673,849. இது தோராயமாக மூரித்தானியா நாட்டின் மக்கட்தொகைக்கு சமமானதாகும்.  இதன் மூலம் இம்மாவட்டம் இந்தியாவில் உள்ள 640 மாவட்டங்களில் 76வது இடத்தில் உள்ளது. இந்த மாவட்டத்தின் மக்கட்தொகை அடர்த்தி . மேலும் அலிகார் மாவட்டத்தின் மக்கட்தொகை வளர்ச்சி விகிதம் 2001-2011 காலகட்டத்தில் 22.78%. அலிகார் மாவட்டத்தின்  பாலின விகிதப்படி 1000 ஆண்களுக்கு 876 பெண்கள் உள்ளனர். மேலும் அலிகார் மாவட்ட மக்களின் கல்வியறிவு விகிதம் 69.61%.

## மேற்கோள்கள்

பகுப்பு:உத்தரப் பிரதேசத்தில் உள்ள மாவட்டங்கள்
காராமணி

**காராமணி** (*cowpea*, *Vigna unguiculata*) என்பது பயறு வகைகளில் ஒன்று. இதனைத் **தட்டைப்பயறு** என்றும் கூறுவர். இது கருமை நிறத்திலும், செந்நிறத்திலும் இருக்கும்.

பயற்றினைத் தனியே வேகவைத்தும் உண்பர். குழம்பு, பொரியல், அவியல் துவையல் போன்றவற்றிலும் சேர்த்துக்கொள்வர். ஊறவைத்து அரைத்துப் பலகாரமும் சுடுவர். காராமணிப்பயறு மட்டுமல்லாமல் காராமணிப் பயற்றங்காய்களும் காய்கறிகளில் ஒன்றாகப் பயன்படுத்தப்படுகின்றன.

மொச்சைக்கொட்டை போல காராமணிப் பயறும் வளி(வாயு)ப் பொருள் எனத் தமிழ்மருத்துவர்கள் கூறுகின்றனர்.  வானம்பார்த்த புன்செய் நிலத்தில் பயிரிடப்பட்டுவந்த காராமணிப்பயறு இப்போது நீர்ப்பாசனம் செய்தும் பயிரிடப்படுகிறது. இதனால் ஆண்டு முழுவதும் காராமணிப் பயற்றங்காய்கள் கிடைக்கின்றன.

## காட்சி

File:Cow peas India.jpg|காராமணிப் பயற்றங்காய்


பகுப்பு:கொட்டைகள்
பகுப்பு:பருப்புகள்
கிராண்டு ஹோட்டல் (திரைப்படம்)

***கிராண்டு ஹோட்டல் (Grand Hotel)*** 1932 இல் வெளியான அமெரிக்க நாடகத் திரைப்படமாகும். கிரேதா கார்போ, ஜான் பெர்ரிமோர், ஜோன் கிராபோர்ட், வால்லேஸ் பீயரி, லையோனால் பெர்ரிமோர், லூயிஸ் ஸ்டோன், ஜீன் ஹேர்ஸ்ஹோல்ட் ஆகியோர் நடித்துள்ளனர். சிறந்த திரைப்படத்திற்கான அகாதமி விருதினை மட்டுமே வென்றது.

## விருதுகள்
### [[அகாதமி விருதுகள்]]
#### வென்றவை
*சிறந்த திரைப்படத்திற்கான அகாதமி விருது

## மேற்கோள்கள்

## வெளி இணைப்புகள்

* 
* 
* 

பகுப்பு:ஆங்கிலத் திரைப்படங்கள்
பகுப்பு:1932 திரைப்படங்கள்
பகுப்பு:சிறந்த திரைப்படத்திற்கான அகாதமி விருதை வென்ற திரைப்படங்கள்
பகுப்பு:அமெரிக்க நாடகத் திரைப்படங்கள்
பகுப்பு:அமெரிக்க கறுப்புவெள்ளைத் திரைப்படங்கள்
பகுப்பு:அமெரிக்கத் திரைப்படங்கள்
படல மறை

**படல மறை** (ஆங்கிலம்: *Film Negative*) என்பது நிலைத்த ஒளிப்படக் கருவியில் ஒளிப்படத்தைப் பதிவு செய்வதற்காகப் பயன்படுத்தப்படும் படலம் ஆகும். இது நெகிழியால் செய்யப்பட்டிருக்கும். அத்தோடு, இதன் மீது ஒளி உணர் ஹாலைடு உப்புக்கள் கொண்ட திரவக் குழம்பு பூசப்பட்டிருக்கும். இந்தத் திரவக் குழம்பின் மீது தேவையான அளவு ஒளி பட்டவுடன் படல மறையில் மறை விம்பம் உருவாகும். சில வேதியியல் செயன்முறைகள் மூலம் புலனுறு பிம்பத்தைப் பெற முடியும்.

கறுப்பு வெள்ளைப் படல மறையில் வெள்ளி உப்புக்கள் ஒரே படையில் காணப்படும். அதே நேரத்தில் நிறப் படலத்தில் குறைந்தது மூன்று படைகளாவது காணப்படும். கோடகலோர் 2 போன்ற நவீன நிறப் படலங்களில் 12 திரவக் குழம்புப் படைகள் காணப்படுகின்றன. அத்தோடு ஒவ்வொரு படையிலும் 20 வெவ்வேறு வேதியியல் பதார்த்தங்கள் காணப்படுகின்றன.

ஒளிப்படவியலின் நீண்ட வரலாறு காரணமாகப் படல மறையில் அல்லது ஒளிப்படத் தாளில் இது வரை ஏறத்தாழ ஒரு டிரில்லியன் ஒளிப்படங்கள் உள்ளன. அவற்றின் மூலம் ஏறத்தாழ 10000 சதுர கிலோமீற்றர் (4000 சதுர மைல்) பிரதேசத்தை (வேல்சின் அரைவாசி) மறைக்க முடியும்.

## படலத்தின் பொதுவான அளவுகள்
* 135
* மேம்பட்ட ஒளிப்பட முறைமைப் படலம்
* 110
* 126
* 127
* 120/220

## நிறுவனங்கள்
டாய் நிப்பான் பிரிண்டிங், ஃப்யூஜி பிலிம், கோடாக், லக்கி, மிட்சுபிசி, போலராய்டு, சோலாரிஸ் முதலிய நிறுவனங்கள் படல மறைகளைத் தயாரிக்கின்றன.

## மேற்கோள்கள்

பகுப்பு:ஒளிப்படவியல்
வைதேகி அருவி

**வைதேகி அருவி** தமிழ்நாட்டில் கோவை மாவட்டத்தில் மேற்கு தொடர்ச்சி மலையில் வெள்ளியங்கிரி மலைகளின் தொடர்ச்சியாக கிழக்காக உள்ள மலையில், தொண்டாமுத்ததூருக்கு அருகே நரசீபுரம் கிராமத்துக்கு அருகில் மலைப்பகுதியில் அமைந்துள்ள அழகிய அருவியாகும். இது நொய்யலின் துணை ஆறுகளில் ஒன்றான தொள்ளாயிரம் மூர்த்தி கண்டி ஓடையில் அமைந்துள்ளது.இது செங்குத்தாகக் கொட்டாமல்,சரிவான பாறைகள் மீது சரிந்து ஓடும் அழகிய அருவியாகும். தொள்ளாயிரம் மூர்த்தி கண்டி அருவி என்பது இதன் இயற் பெயராகும் வைதேகி காத்திருந்தாள் திரைப்படத்தின் படப்பிடிப்பிற்கு பிறகு வைதேகி அருவி என அழைக்கப்படுகிறது. போளுவாம்பட்டி வனத்துறை சாவடியில் அனுமதி பெற்று 5 கி.மீ தொலைவுக்கு மலைப்பகுதியில் நடந்து சென்று அருவியை அடையலாம். இந்தப் பகுதியிலிருந்து 10 கி.மீ தொலைவில் புகழ்பெற்ற கோவை குற்றாலம் அருவி அமைந்துள்ளது.

பகுப்பு:கோயம்புத்தூர் மாவட்டத்திலுள்ள அருவிகள்
ஏட்டா மாவட்டம்

**ஏட்டா மாவட்டம்** (, ) இந்தியாவின் உத்தரப்பிரதேச மாநிலத்தின் மாவட்டங்களுள் ஒன்று. ஏட்டா நகரம் இம்மாவட்டத்தின் தலைநகரம் ஆகும். இந்த மாவட்டம் அலிகார் கோட்டத்தில் அமைந்துள்ளது. இங்கு யாதவ மற்றும் ராஜபுத்திர மக்கள் பெரும்பான்மையாக வசிக்கின்றனர்.
## பொருளாதாரம்

2006ல் பஞ்சாயத்து ராஜ் அமைச்சகம் இந்தியாவின் மிகவும் பின்தங்கியுள்ள 250 மாவட்டங்களில் ஒன்றாக ஏட்டா மாவட்டத்தை அறிவித்தது. இது உத்தரப்பிரதேசத்தில் பின்தங்கியுள்ள பகுதிகளுக்கு நிதி வழங்குதல் நிகழ்ச்சி (BRGF) மூலம் பணம் பெறும் 34 மாவட்டங்களில் ஒன்றாகும்.
## மக்கள் வகைப்பாடு
2011 ஆம் ஆண்டு மக்கட்தொகை கணக்கெடுப்பின் படி ஏட்டா மாவட்டத்தின் மொத்த மக்கட்தொகை 1,761,152. இது தோராயமாக காம்பியா நாட்டின் மக்கட்தொகைக்கு சமமானதாகும்.  இதன் மூலம் இம்மாவட்டம் இந்தியாவில் உள்ள 640 மாவட்டங்களில் 272வது இடத்தில் உள்ளது. இந்த மாவட்டத்தின் மக்கட்தொகை அடர்த்தி . மேலும் ஏட்டா மாவட்டத்தின் மக்கட்தொகை வளர்ச்சி விகிதம் 2001-2011 காலகட்டத்தில் 12.77%. ஏட்டா மாவட்டத்தின்  பாலின விகிதப்படி 1000 ஆண்களுக்கு 863 பெண்கள் உள்ளனர். மேலும் ஏட்டா மாவட்ட மக்களின் கல்வியறிவு விகிதம் 73.27%.

## மேற்கோள்கள்

பகுப்பு:உத்தரப் பிரதேசத்தில் உள்ள மாவட்டங்கள்
பகுப்பு:ஏட்டா மாவட்டம்
ச. ம. நடேச சாஸ்திரி

பண்டித **சங்கேந்தி மகாலிங்கம் நடேச சாஸ்திரி** (எஸ். எம். நடேச சாஸ்திரி, 1859-1906) ஒரு தமிழக எழுத்தாளர். தமிழ்ப் புதின எழுத்தின் முன்னோடிகளில் ஒருவர். 1894 ஆம் ஆண்டு “தானவன்” என்ற புதினத்தை எழுதினார். தமிழின் முதல் துப்பறியும் புதினமாக இது கருதப்படுகிறது. தமிழில் மொத்தம் ஆறு புதினங்களையும் பல மொழிபெயர்ப்பு நூல்களையும் எழுதியுள்ளார். ஆங்கிலத்திலும் பல நூல்களை எழுதியுள்ளார்.

## படைப்புகள்
### தமிழ்
*தீனதயாளு
*தானவன் என்ற போலிஸ் நிபுணன் கண்டுபிடித்த அற்புத குற்றங்கள்
*திக்கற்ற இரு குழந்தைகள்
*மதிகெட்ட மனைவி
*திராவிட பூர்வகாலக் கதைகள்
*திராவிட மத்தியகாலக் கதைகள்

### ஆங்கிலம்
*The Dravidian Nights Entertainments
*The King and his four ministers
*Tales of Tennalirama
*Hindu Feasts, Fasts and Ceremonies
*Indian Tales of Fun, Folly and Folk-Lore

## மேற்கோள்கள்
*தமிழ் இணையக் கல்விக் கழகப் பாடம்
*
*

பகுப்பு:தமிழக எழுத்தாளர்கள்
பகுப்பு:தமிழ் எழுத்தாளர்கள்
பகுப்பு:1859 பிறப்புகள்
பகுப்பு:1906 இறப்புகள்
கணினி நிரலாக்கம்

**கணினி நிரலாக்கம்** (பெரும்பாலும் நிரலாக்கம் என்று சுருக்கமாக), கணினி நிரல்களின் மூல நிரல் வடிவமைத்தல், எழுதுதல், பராமரித்தல், சோதனை செய்தல் மற்றும் பிழைத்திருத்தம் என்பன சார்ந்த செயல்முறை ஆகும். இந்த மூல நிரல் ஒன்று அல்லது அதற்கு மேற்பட்ட நிரலாக்க மொழிகளில் எழுதப்படுகிறது. நிரலாக்கத்தின் நோக்கம் கணினிகளை குறிப்பிட்ட செயல்பாடுகளை செய்யவிக்க அல்லது தேவையான நடவடிக்கைகளை வெளிப்படுத்த பயன்படுத்தும் வழிமுறைகளின் தொகுப்பை உருவாக்கல் ஆகும். மூல நிரல் எழுதும் செயலில் பெரும்பாலும் பயன்பாடு பற்றிய களஅறிவு, சிறப்பு வழிமுறைகள் மற்றும் முறைசார் தர்க்கம் உட்பட பல்வேறு துறைசார் நிபுணத்துவம் தேவைப்படுகிறது.

## மேற்கோள்கள்

பகுப்பு:நிரலாக்கம்
முதலாம் லியோனிடாசு

**முதலாம் லியொனிடாசு** (தோரிக கிரேக்கம்: , **; ஐயோனிக கிரேக்கம்: Λεωνίδης, *Leōnidēs*; "சிங்கத்தின் மகன்"; பொ.மு.540 - ஆகத்து 9 480 BCE) என்பவர் சுபார்டாவின் நாயகன் மற்றும் மன்னனாவார். இவர் ஹெரக்கில்சு என்ற தொன்ம நாயகனின் வழிவந்தவர்களாக கருதப்படும் அகியட் பரம்பரையின் 17ஆவது மன்னர். இரண்டாம் அனெக்சுட்ரான்டிடாசு மைந்தர்களில் ஒருவர். இவர் தேமோபைலேச் சமர் என்ற கிரேக்க பாரசீக யுத்தத்திற்காக அறியப்படுபவர்.

## தேமோபைலேச் சமர்
இவர் கிரேக்க பாரசீக போர் சமர்களில் ஒன்றான தேமோபைலேச் சமரில் முதலாம் செர்க்சீசு என்ற பாரசீக பேரரசனின் 30,000 படைவீரர்களை எதிர்த்து தன்னுடைய 300 இசுபாட்டன் வீரர்களை மட்டும் வைத்துக்கொண்டு பாரசீக படைக்கு பெரும் சேதத்தை உண்டாக்கினார். தன் 300 வீரர்கள் கொண்ட படை அழிந்துவிடும் என்பதை அறிந்தும் சுபார்டானியர்களின் கொள்கையான "வெற்றி அல்லது வீரமரணம்" என்பதின்படி பாரசீக பெரும்படையிடம் வீரமரணம் அடைந்தார்.

### திரைப்படம்
இம்மன்னனின் கதாப்பாத்திரத்தையும் 300 வீரர்களின் கதாப்பாத்திரங்களையும் நாயகமாகக் கொண்டு எடுக்கப்பட்ட தமிழ் மொழிமாற்று திரைப்படமே 300 பருத்திவீரர்கள் என்ற திரைப்படமாகும்.

## மேற்கோள்கள்

பகுப்பு:கிரேக்கப் பேரரசர்கள்
பகுப்பு:கிரேக்க பாரசீகப் போர்களின் நபர்கள்
பகுப்பு:எசுபார்த்தாவின் அகியட் மன்னர்கள்
மகாமாயா நகர் மாவட்டம்

**மகாமாயா நகர் மாவட்டம்** (, ) இந்தியாவின் உத்தரப்பிரதேச மாநிலத்திலுள்ள மாவட்டங்களுள் ஒன்று. இது முன்பு **ஹத்ரஸ் மாவட்டம்**  என அழைக்கப்பட்டது. இம்மாவட்டத்தின் நிர்வாகத் தலைமையிடம் ஹாத்ரஸ் நகரம் ஆகும். இம்மாவட்டத்தின் பரப்பு 1800.1 கி.மீ.².
கௌதம புத்தரின் தாயான மகாமாயாவின் பெயரால் இம்மாவட்டம் இப்பெயர் பெற்றது.

## வரலாறு
மகாமாயா நகர் மாவட்டம் 3 மே, 1997ல் அலிகார் மற்றும் மதுரா மாவட்ட பகுதிகளை இணைத்து உருவாக்கப்பட்டது.
## மக்கள் வகைப்பாடு
2011 ஆம் ஆண்டு மக்கட்தொகை கணக்கெடுப்பின் படி ஹாத்ரஸ் மாவட்டத்தின் மொத்த மக்கட்தொகை 1,565,678. இது தோராயமாக காபோன் நாட்டின் மக்கட்தொகைக்கு சமமானதாகும்.  இதன் மூலம் இம்மாவட்டம் இந்தியாவில் உள்ள 640 மாவட்டங்களில் 318வது இடத்தில் உள்ளது. இந்த மாவட்டத்தின் மக்கட்தொகை அடர்த்தி . மேலும் மகாமாயா நகர் மாவட்டத்தின் மக்கட்தொகை வளர்ச்சி விகிதம் 2001-2011 காலகட்டத்தில் 17.19%. மகாமாயா நகர் மாவட்டத்தின்  பாலின விகிதப்படி 1000 ஆண்களுக்கு 870 பெண்கள் உள்ளனர். மேலும் மகாமாயா நகர் மாவட்ட மக்களின் கல்வியறிவு விகிதம் 73.1%.

## மேற்கோள்கள்

பகுப்பு:உத்தரப் பிரதேசத்தில் உள்ள மாவட்டங்கள்
பகுப்பு:ஹாத்ரஸ் மாவட்டம்
9814072356 (எண்)

**ஒன்பது இலக்கத்து எண்பத்தோராயிரம் கோடி நான்கிலக்கத்து எழுபத்து இரண்டாயிரத்து முந்நூற்று ஐம்பத்தாறு** அல்லது **ஒன்பது பில்லியன் எண்ணூற்றுப் பதினான்கு மில்லியன் எழுபத்து இரண்டாயிரத்து முந்நூற்று ஐம்பத்தாறு** (ஆங்கிலம்: *Nine billion eight hundred and fourteen million seventy two thousand three hundred and fifty six*) என்பது 99066 என்பதன் வர்க்கமாகும். இது ஒன்று, இரண்டு, மூன்று, நான்கு, ஐந்து, ஆறு, ஏழு, எட்டு, ஒன்பது, சுழி ஆகிய இலக்கங்களை ஒரே ஒரு தடவை மாத்திரம் உருவாக்கப்பட்ட பெரிய மற்றும் 87ஆவது சதுர எண் ஆகும் (நேரிணைய எண் வரிசைக் கலைக்களஞ்சியத்தில் எண் வரிசை ஏ036745).

## இயல்புகள்
* 9814072356 என்பது ஓர் இரட்டை எண்ணாகும்.
* 9814072356 = 99066^2 என்பது ஒரு நிறைவர்க்க எண்ணாகும்.

## மேற்கோள்கள்

பகுப்பு:எண்கள்
பகுப்பு:முழு எண்கள்
ரெபெக்கா (திரைப்படம்)

***ரெபெக்கா *** (*Rebecca*) 1940 இல் வெளியான அமெரிக்க இசைத் திரைப்படமாகும். டேவிட் சேல்ஸ்நிக் ஆல் தயாரிக்கப்பட்டு ஆல்பிரட் ஹிட்ச்காக் ஆல் இயக்கப்பட்டது. லாரன்ஸ் ஒலிவர், ஜான் பாண்டைன், சூடித் ஆண்டர்சன் ஆகியோர் நடித்துள்ளனர். இத்திரைப்படம் பதினொன்று அகாதமி விருதுகளுக்கு தேர்ந்தெடுக்கப்பட்டது. சிறந்த திரைப்படத்திற்கான அகாதமி விருதையும் சேர்த்து இரண்டு அகாதமி விருதுகளை வென்றது.

## விருதுகள்
### 1940 அகாதமி விருது வென்றவை
* சிறந்த திரைப்படம் செல்ஸ்னிக் சர்வதேச திரைப்படங்கள் டேவிட் ஒ. செல்ஸ்னிக்
* சிறந்த ஒளிப்பதிவு, கருப்பு வெள்ளை சியார்ஜ் பார்ன்ஸ்

### 1940 அகாதமி விருது பரிந்துரைகள்
* சிறந்த நடிகர் லாரன்ஸ் ஒலிவியர்
* சிறந்த நடிகை ஜோன் ஃபான்டேன்
* சிறந்த துணை நடிகை ஜூடித் ஆன்டர்சன்
* சிறந்த இயக்குநர் ஆல்பிரட் ஹிட்ச்காக்
* சிறந்த கலை இயக்கம் லைல் வீலர்
* சிறந்த கலை அலங்காரம் ஜாக் காஸ்கிரோவ் மற்றும் ஆர்தர் ஜான்ஸ்
* சிறந்த திரை இயக்கம் ஹால் சி. கெர்ன்
* சிறந்த அசல் இசை பிரான்ஸ் வாக்ஸ்மேன்
*சிறந்த தழுவிய திரைக்கதை ராபர்ட் இ. ஷெர்வுட் மற்றும் ஜோன் ஹார்ரிசன்

இரண்டு அமெரிக்க திரை நிறுவனத்தின் நூறு திரை ஆண்டுகளின் பட்டியல்களில் இடம்பெற்றுள்ளது.
*AFI's 100 ஆண்டுகள்... 100 Thrills #80
*AFI's 100 ஆண்டுகள்... 100 Heroes and Villains Mrs. Danvers, #31 Villain

## மேற்கோள்கள்

## வெளி இணைப்புகள்
* 
* 
* 
* 
* Criterion Collection essay by Robin Wood .
* ''Rebecca'' Eyegate Gallery 
* ''Rebecca'' trivia

பகுப்பு:ஆங்கிலத் திரைப்படங்கள்
பகுப்பு:1940 திரைப்படங்கள்
பகுப்பு:சிறந்த திரைப்படத்திற்கான அகாதமி விருதை வென்ற திரைப்படங்கள்
பகுப்பு:அமெரிக்க கறுப்புவெள்ளைத் திரைப்படங்கள்
பகுப்பு:அமெரிக்கத் திரைப்படங்கள்
மைய வணிகப் பகுதி

**மைய வணிகப் பகுதி** (*Central Business District, CBD*) என்பது, ஒரு மாநகரத்தின் வணிக மையமாகவும், பெரும்பாலும் அதன் புவியியல் மையமாகவும் விளங்கும் ஒரு பகுதி ஆகும். இதை **மாநகர மையம்** என்றும் அழைப்பதுண்டு. இதன் கட்டிடங்கள், அதன் நகர கட்டிட வரலாற்றுடன் நெருங்கிய உறவு கொண்டிருக்கும். இவ்விடத்தில் வாழும் மக்களின் அடர்வும் குறைவாகவே இருக்கும். வட அமெரிக்காவில் இருக்கும் நகர நடுவத்திலிருந்து, இம்மைய வணிகப் பகுதியானது  கோட்பாடு அடிப்படையில் வேறுபாடு உடையதாகும்..

## மேலோட்டம்
மாநகரங்களின் மையமான "மைய வணிகப் பகுதி"யில் சில்லறை வணிகக் கட்டிடங்களும், அலுவலகக் கட்டிடங்களும் செறிவாக அமைந்து காணப்படும். மைய வணிகப் பகுதி, வழமையான நகர்ப்புற அடர்த்தியிலும் கூடிய அடர்த்தியைக் கொண்டிருக்கும். அத்துடன், நகரின் மிகவும் உயர்ந்த கட்டிடங்களும் இப்பகுதியிலேயே காணப்படுவது வழக்கம். இலண்டன் நகரம் மூன்று மாநகர மையங்களைக் கொண்டிருக்கிறது. இலண்டன் மாநகரம், நடுக்காலத்தைச் சார்ந்த வெஸ்ட்மின்ஸ்டர் மாநகரம், மாற்றியமைக்கப்பட்ட இறங்குதுறைப் பகுதி என்பனவே அவை. இது போலவே மெக்சிக்கோ நகரம், தாய்ப்பே நகரம் என்பனவும் வேறும் பல நகரங்களும் ஒன்றுக்கு மேற்பட்ட மையப் பகுதிகளைக் கொண்டிருக்கின்றன. 

மைய வணிகப் பகுதியின் வடிவமும், வகையும் பெரும்பாலும் அம்மாநகரின் வரலாற்றைக் காட்டுவனவாக இருக்கின்றன. இவ்வாறு பழமையான மாநகர மையப் பகுதிகளின் வரலாற்றுச் சிறப்புக் காரணமாக அப்பகுதிகளில் உயரமான புதிய கட்டிடங்களைக் கட்ட அநுமதிப்பதில்லை. இதனால், உயரமான கட்டிடங்களுடன் கூடிய நிதிப் பகுதியும், நிர்வாகப் பகுதிகளுக்கான மையம், பழைய நகரத்திலிருந்து, சற்று விலகி மாநகரத்தின் வேறு பகுதியில் அமைவது உண்டு. விரைவாக வளர்ச்சியடைந்த மாநகரங்களும், அண்மைக்காலத்தில் தோற்றம் பெற்று வளர்ந்த மாநகரங்களும் உயர்ந்த கட்டிடங்களுடன் கூடிய ஒரே மைய வணிகப் பகுதிகளைக் கொண்டிருக்கின்றன. வட அமெரிக்காவின் மேற்கு அரைப் பகுதியைச் சேர்ந்த நகரங்கள் பல இவ்வாறானவை.

மைய வணிகப் பகுதியில் வாழும் மக்களின் எண்ணிக்கை வழமையாக மிகக் குறைவாகவே இருக்கும். எடுத்துக்காட்டாக, 1700 ஆம் ஆண்டில் 200,000 ஆக இருந்த இலண்டன் மாநகரத்தின் மக்கள் தொகை இன்று மைய வணிகப் பகுதியாக இருக்கும் அதே பகுதியில் 10,000 ஆகக் குறைந்து விட்டது. எனினும் சில வேளைகளில், குறிப்பாக ஆசுத்திரேலியா, கனடா போன்ற நாடுகளில் உள்ள சில பெரிய நகரங்களின் மைய வணிகப் பகுதிகளில் மக்கள் தொகை கூடி வருகிறது. இளம் உயர்தொழில் துறையினரும், வணிகத் துறைகளில் தொழில் புரிவோரும் மைய வணிகப் பகுதிகளில் உள்ள மாடிக் குடியிருப்புக்களுக்கு இடம்பெயர்வதே இதற்கான காரணம்.

## மை.வ.பகுதியில் நிலங்களின் மதிப்பு வேறுபாடுகள்
மைய வணிகப் பகுதி நிலங்களைப் பயன்படுத்தும் சில்லறை வணிகம், அலுவலகம், குடியிருப்பு போன்ற பல்வேறு துறையினரும், அங்குள்ள அணுகுவதற்கு வசதியான நிலங்களைப் பெறுவதற்குப் போட்டியிடுகின்றனர். அந் நிலத்துக்காக அவர்கள் தர விரும்பும் விலை கேள்வி வாடகை எனப்படும். நகரம் ஒன்றில் இவ்வாறான நிலங்களின் அமைவிடத்துக்கும், அவற்றின் கேள்வி வாடகைக்கும் இடையிலான தொடர்பை "கேள்வி வாடகை வரைபு" மூலம் காட்டலாம். இவ்வரைபின் மூலம், வசதியாக அணுகத்தக்க இடங்கள் மையப் பகுதியிலேயே அமைந்திருப்பதையும், அவ்விடங்களில் உள்ள நிலங்கள் பெறுமதி கூடியவையாகவும் இருப்பதை அறிந்துகொள்ள முடியும். இது கேள்வி வாடகைக் கோட்பாடு எனப்படுகின்றது. 

## இவற்றையும் பார்க்கவும்
* நகர்ப்புற அமைப்பு

## மேற்கோள்கள்

பகுப்பு:நகர்ப்புறப் பகுதிகள்
பகுப்பு:மாநகரம்
மண-மரங்கள்

**மண-மரங்கள்** என்பவை இயற்கையிலேயே நறுமணம் கமழும் மரம், செடி, கொடி, வேர் வகைகளாகும்.  இவற்றில் பூக்களை மணத்திற்காக பெண்கள் சூடிக்கொள்கின்றார்கள். இறை வழிபாட்டிற்கு நறுமண மலர்கள் பயன்படுகின்றன. மண மரங்கள் பரப்பும் மணங்களை மக்கள் முகர்ந்து மகிழ்கின்றனர்.

## பட்டியல்
* அகில்
* ஏலம்
* கிராம்பு
* சந்தனம்
* பட்டை (இலவங்கப் பட்டை)
* வெட்டிவேர்
## காட்சி


படிமம்:Elettaria cardamomum Capsules and seeds.jpg|ஏலக்காய்
படிமம்:Driedcloves.JPG|கிராம்பு
படிமம்:Canelle Cinnamomum burmanni Luc Viatour.jpg|பட்டை (இலவங்கப் பட்டை)
File:Fragrant root vetti-ver.jpg|வெட்டிவேர்


பகுப்பு:மரங்கள்
பகுப்பு:தாவரவியல் பட்டியல்கள்
வாதுமை

**வாதுமை** பருப்பு அல்லது கொட்டை பெறப்படும் மரம் ஆகும். பாதாம் பருப்பை **வாதுமை** எனவும்  கூறுவர். வாதுமை கொட்டைகளை வலாங்கொட்டை எனவும் கூறுவர். இக் கொட்டைகள் சுவைமிக்கவை. பாதாம் மரங்கள் மத்திய கிழக்கை பூர்வீகமாகக் கொண்டவை, இங்கேயே இவை அதிகம் உற்பத்தி செய்யப்படுகின்றன. ஆசியாவின் வெப்ப மண்டல நாடுகளில் வளர்கின்றன.

## மேற்கோள்கள்

பகுப்பு:கொட்டைகள்
கன்ஷி ராம் நகர் மாவட்டம்

**கன்ஷி ராம் நகர்** (, )இந்தியாவின் உத்தரப்பிரதேச மாநிலத்தின் 71வது மாவட்டம் ஆகும். இதன் நிர்வாகத் தலைமையிட நகரம் காஸ்கஞ்ச் ஆகும். இம்மாவட்டம் அலிகார் கோட்டத்தில் அமைந்துள்ளது. இம்மாவட்டத்தில் கஸ்கஞ், படியாலி, சஹாவர் ஆகிய வட்டங்கள் உள்ளன். இம்மாவட்டத்தின் தலைநகரம் கஸ்கஞ் ஆகும்.

## மக்கள் வகைப்பாடு
2011 ஆம் ஆண்டு மக்கட்தொகை கணக்கெடுப்பின் படி கன்ஷி ராம் நகர் மாவட்டத்தின் மொத்த மக்கட்தொகை 1,438,156. இது தோராயமாக சுவாசிலாந்து நாட்டின் மக்கட்தொகைக்கு சமமானதாகும்.  இதன் மூலம் இம்மாவட்டம் இந்தியாவில் உள்ள 640 மாவட்டங்களில் 345வது இடத்தில் உள்ளது. இந்த மாவட்டத்தின் மக்கட்தொகை அடர்த்தி . மேலும் கன்ஷி ராம் நகர் மாவட்டத்தின் மக்கட்தொகை வளர்ச்சி விகிதம் 2001-2011 காலகட்டத்தில் 17.05%. கன்ஷி ராம் நகர் மாவட்டத்தின்  பாலின விகிதப்படி 1000 ஆண்களுக்கு 879 பெண்கள் உள்ளனர். மேலும் கன்ஷி ராம் நகர் மாவட்ட மக்களின் கல்வியறிவு விகிதம் 62.3%.

## மேற்கோள்கள்

பகுப்பு:உத்தரப் பிரதேசத்தில் உள்ள மாவட்டங்கள்
ஓடிவிளையாடு பாப்பா

* ஓடி விளையாடு பாப்பா, பாரதியார் பாடல்
* ஓடி விளையாடு பாப்பா, திரைப்படம்
தேசிய நெடுஞ்சாலை 17 (இந்தியா)

**தேசிய நெடுஞ்சாலை 17** (*'தே.நெ 17*)' இந்தியாவின் மும்பை அருகே உள்ள பன்வேல் நகரையும், கேரளாவில் உள்ள கொச்சி நகரையும் இணைக்கும் நெடுஞ்சாலை ஆகும். இதன் நீளம் 1296 கி.மீ. (805 மைல்). இது இந்தியாவின் 7 வது நீளமான தேசிய நெடுஞ்சாலை. இது கோவா தலைநகர் பணஜி வழியே செல்கிறது.

## வழி
இது  கொச்சி முதல் பன்வேல் வரை மேற்கு கடற்கரை வழியாக செல்கிறது.
## முக்கிய நகரங்கள்
* பன்வேல்
*  பணஜி
*  மங்களூர்
* கோழிக்கோடு
* கண்ணூர்
*  கொச்சி

## மேற்கோள்கள்

## வெளி இணைப்பு

*NH 17 Map

பகுப்பு:இந்திய தேசிய நெடுஞ்சாலைகள்
கிளமெண்ட் அட்லீ

[thumb|1945 ஆம் ஆண்டின் தொழிலாளர் கட்சி வெற்றியை அடுத்து [பக்கிங்காம் அரண்மனைக்கு வெளியே ஆறாம் ஜார்ஜுடன் கிளமென்ட் அட்லீ]]

**கிளமெண்ட் ரிச்சர்டு அட்லீ** அல்லது **கிளமென்ட் அட்லீ** (*Clement Richard Attlee*, 03 சனவரி 1883 - 08 அக்டோபர் 1967) பிரிட்டனைச் சேர்ந்த அரசியல்வாதியும் ஐக்கிய ராச்சியத்தின் முன்னாள் பிரதமரும் ஆவார். இங்கிலாந்து இரண்டாம் உலகப்போரில் ஈடுபட்டுகொண்டிருந்த நேரம் அந்நாட்டின் முதல் துணை பிரதமராக பதவியேற்றவர். 1945 ஆம் ஆண்டு வின்ஸ்டன் சர்ச்சிலின் பழமைவாதக் கட்சி ஆட்சியை இழந்தபோது தொழிலாளர் கட்சியின் தலைவராக இருந்த அட்லீ ஐக்கிய இராச்சியத்தின் பிரதமரானர். 1945 ஆம் ஆண்டிலிருந்து 1951 ஆம் ஆண்டுவரை அந்த பதவியில் இருந்தார். இவரது ஆட்சி காலத்தில்தான் இந்தியா, பாகிஸ்தான், பர்மா ( மியான்மர்), சிலோன் (இலங்கை) போன்ற காலனி நாடுகள் பிரித்தானிய அரசிடம் இருந்து விடுவிக்கப்பட்டு சுதந்திரம் அடைந்தன. அட்லீ தனது தொழிலாளர் கட்சியின் தலைவராக 1935 ஆம் ஆண்டிலிருந்து 1955 ஆம் ஆண்டுவரை நீடித்திருந்தார்.

பகுப்பு:பிரித்தானிய அரசியல்வாதிகள்
பகுப்பு:1883 பிறப்புகள்
பகுப்பு:1967 இறப்புகள்
பகுப்பு:ஐக்கிய இராச்சியத்தின் பிரதமர்கள்
புதுக்கோட்டை அருங்காட்சியகம்

thumb|புதுக்கோட்டை அருங்காட்சியகம்

**புதுக்கோட்டை அருங்காட்சியகம்** தமிழ்நாட்டின் புதுக்கோட்டை மாநகரின் திருக்கோகர்ணத்தில்  1910 ஆம் ஆண்டில் புதுக்கோட்டையை ஆண்ட தொண்டைமான் மன்னர்களால் தொடங்கப்பெற்ற பழமையான அருங்காட்சியகம் ஆகும். இவ்வருங்காட்சியகம், தமிழக அரசின் தொல்லியல் துறையின் கீழ் இயங்கி வருகிறது. இந்த அருங்காட்சியகம் ஒரு காப்பாட்சியரால் நிருவகிக்கப்பெறுகின்றது. தமிழகத்தில் உள்ள அருங்காட்சியகங்களில் இரண்டாவது பெரிய அருங்காட்சியகமாக இது கருதப்படுகிறது.

## அறிமுகம்
புதுக்கோட்டை தமிழக மாவட்டங்களில் ஒன்றாகும். 1974-ஆம் ஆண்டு சனவரி 14-ஆம் நாள் மாவட்டமாக உருவாகியது. இம்மாவட்டம் தமிழ் நாட்டின் 15-ஆவது மாவட்டமாக உருவானது. தொண்டைமான் மன்னர்களின் முடியாட்சியில் இருந்த புதுக்கோட்டைத் தனியரசு 03.03.1948-இல் இந்திய ஒன்றியத்துடன் இணைக்கப்பெற்றது.

## காட்சிப் பொருட்கள்
இந்த அருங்காட்சியகத்தில் புதுக்கோட்டையை ஆண்ட தொண்டைமான் மன்னர்கள் குறித்த செப்பேடுகள், பதப்படுத்தப்பட்ட விலங்குகள், பறவைகள், கல்வெட்டுகள், கல் சிலைகள், கனிமங்கள், மரப் படிமங்கள், உலர் தாவரங்கள், மூலிகைப்பொருட்கள், கூத்து கலைப்பொருட்கள், பனையோலைகள்,அருங்காட்சியக வெளியீடுகள், உலோகப் படிமங்கள், கலைப்பொருட்கள், தொல் தமிழர்கள் பயன்படுத்திய பொருட்கள், முதுமக்கள் பானைகள், சுடுமண் படிமங்கள், மாந்த உடல் மாதிரிகள், கல் வகைகள், தொல்லுயிரிப் படிமங்கள், கனிமங்கள் ஆகியன காட்சிப்படுத்தப்பெற்று உள்ளன.


படிமம்:A taxidermy of contractile.JPG|முதலையின் பதன உடலம்
படிமம்:A aesthetic Cannon in Pudukottai museum.ogv|பீரங்கிகள்
படிமம்:Thanjavur Doll.JPG|தஞ்சாவூர் தலையாட்டி பொம்மை


## மேற்கோள்கள்

## வெளி இணைப்புகள்
*அருங்காட்சியகம், புதுக்கோட்டை

*

பகுப்பு:தமிழ்நாட்டிலுள்ள அருங்காட்சியகங்கள்
பகுப்பு:புதுக்கோட்டை
காவடிகாரனூர்

**காவடிக்காரனூர்** (ஆங்கிலம்:Kavadikaranoor), இந்தியாவின் தமிழ்நாடு மாநிலத்தில் அமைந்துள்ள சேலம் மாவட்டம், எடப்பாடி வட்டத்தில் அமைந்திருக்கும் இயற்கை அழகு பொருந்திய கிராமமாகும். தங்காயூர் பஞ்சாயத்தின் கீழ் குறிப்பிடப்படும் கிராமங்களில் இது பெரும் நிலப்பரப்பை கொண்டது. இங்கு பொருளாதாரம் பல்வேறு பரிணாமங்களில் கண்டறியப்படுகிறது. இக்கிராமத்தின் வடமேற்கு பகுதியில், பல்வேறு தாதுப் பொருட்கள் அடங்கிய பாறைகள் படிந்துள்ளன.

## நிலவியல்
காவடிக்காரனூர் 11°60′ வ 77°90′ கி, கடற் மட்டத்திலிருந்து 298 மீ உயரத்திலும், சூர்ய மலையின் கிழக்கிலும் அமைந்துள்ளது. சூர்ய மலையில் பஞ்ச பாண்டவர்கள் வாழ்ந்தாக இங்குள்ளவர்கள் கூறுகின்றனர். இதனால்தான் இங்கு மரம், செடி கொடிகள் வளராமல், பயன்படுத்த இயலாத மலையானதாக கருதப்படுகிறது. ஆசாம்பள்ளி ஏரியின் நீர்ப்பாசனத்தால் உணவு தானியங்கள் பயிரிடப்படுகின்றது.

## அமைவிடம்
கொங்கணாபுரத்திலிருந்து 3 கி.மீ தென்மேற்கிலும் எடப்பாடியில் (வட்டம்) இருந்து 6 கி.மீ கிழக்கிலும் அமைந்துள்ளது. 12.35 சதுர பரப்பளவில், சுமார் 2212 . மக்கள் இங்கு வசிக்கின்றார்கள். கோண மோரி (வளைவான சாலை பாலம்) - எனும் இடத்திலிருந்து இரவுநேரத்தில் இடைப்பாடி ஊர் அழகைக் கண்டு ரசிக்கலாம்.

## பொருளாதாரம்
20 ஆண்டுகளுக்கு முன்புவரை இங்குள்ள மக்கள் விவசாயத்தை மட்டுமே நம்பினர். மாறிவரும் பொருளாதார முன்னேற்றத்தால் விவசாயம், கனரக வாகனம்(Lorry Heavy trucks), வாகன தொழிற்சாலை, பட்டப்படிப்பு மற்றும் தொழிற்படிப்புகளால் மக்களின் வாழ்வாதாரம் உயர்ந்துள்ளது.

## ஆதாரங்கள்


பகுப்பு:சேலம் மாவட்டத்திலுள்ள கிராமங்கள்
பிரிக்கும் கோடு (வார்ப்புத் தொழில்)

ஒரு வார்ப்பானது இரண்டு அல்லது அதற்கு மேற்பட்ட பாகங்களைக் கொண்டு செய்யப்படும். அப்பாகங்கள் சந்திக்கும் இடமே **பிரிக்கும் கோடு** (parting line) அல்லது *அச்சுப்பிரிப்பு வரை* என அழைக்கப்படும். உருக்கி ஊற்றப்பட்ட உலோகம் (அல்லது நெகிழி), பிரிக்கும் கோட்டினூடே ஊடுருவி வார்ப்பிற்கு வெளியே சிறிய அளவில் வரலாம். மெல்லியதாக உருவாகும் இந்தப் பொருளிழை, 'மோல்டிங் பிளாஷ்' அல்லது 'பிளாஷிங்' என்றழைக்கப்படும். வார்ப்பு முறையில் உற்பத்தி செய்யப்படும் விளையாட்டுப் பொருட்களைச் சுற்றி இந்தப் பொருளிழையினை நாம் காண இயலும்.

## மேற்கோள்கள்

பகுப்பு:அச்சு வார்த்தல் தொழில்நுட்பம்
த பிராட்வே மெலடி (திரைப்படம்)

***த பிராட்வே மெலடி*** (*The Broadway Melody*) 1929 இல் வெளியான அமெரிக்க இசைத் திரைப்படமாகும். ஹாரி பியுமான்ட் ஆல் இயக்கப்பட்டது. சார்லஸ் கிங், அனிதா பேஜ், பேசி லவ், ஜெட் ப்ரௌட்டி ஆகியோர் நடித்துள்ளனர். நாசியோ ஹெர்ப் பிரவுன், ஜார்ஜ் கோஹன், வில்லியர்ட் ராபின்சன் ஆகியோர் இசையமைத்துள்ளனர். இத்திரைப்படம் இரண்டு அகாதமி விருதுகளுக்கு தேர்ந்தெடுக்கப்பட்டது. சிறந்த திரைப்படத்திற்கான அகாதமி விருதினை மட்டுமே வென்றது.

## மேற்கோள்கள்

## வெளி இணைப்புகள்
* 
* 
* 
* 

பகுப்பு:ஆங்கிலத் திரைப்படங்கள்
பகுப்பு:1929 திரைப்படங்கள்
பகுப்பு:சிறந்த திரைப்படத்திற்கான அகாதமி விருதை வென்ற திரைப்படங்கள்
பகுப்பு:அமெரிக்க கறுப்புவெள்ளைத் திரைப்படங்கள்
பகுப்பு:அமெரிக்கத் திரைப்படங்கள்
சிமார்ரான் (திரைப்படம்)

***சிமார்ரான்*** (*Cimarron*) 1931 இல் வெளியான அமெரிக்கத் திரைப்படமாகும். வெஸ்லி ரக்க்லஸ் ஆல் இயக்கப்பட்டது. ரிச்சர்ட் டிக்ஸ், ஐரீன் டூன், எஸ்டீல் டெய்லர், ராஸ்கோ ஏட்ஸ் ஆகியோர் நடித்துள்ளனர். இத்திரைப்படம் ஏழு அகாதமி விருதுகளுக்குத் தேர்ந்தெடுக்கப்பட்டது. சிறந்த திரைப்படத்திற்கான அகாதமி விருதையும் சேர்த்து மூன்று அகாதமி விருதுகளை வென்றது.

## மேற்கோள்கள்

## வெளி இணைப்புகள்
*
*
*

பகுப்பு:ஆங்கிலத் திரைப்படங்கள்
பகுப்பு:1931 திரைப்படங்கள்
பகுப்பு:சிறந்த திரைப்படத்திற்கான அகாதமி விருதை வென்ற திரைப்படங்கள்
பகுப்பு:அமெரிக்க கறுப்புவெள்ளைத் திரைப்படங்கள்
பகுப்பு:அமெரிக்கத் திரைப்படங்கள்
தமிழகத்தில் சாதவாகனர் காசுகள்

thumb|270px|தமிழகத்தில் கிடைத்த சாதவாகனர் காசுகள்
சங்ககாலத் தமிழருக்கும் ஆந்திர மன்னர்களான சாதவாகனர்களுக்கும் நல்ல உறவு இருப்பது அவர்கள் வெளியிட்ட காசுகள் அதிகளவு தமிழகத்தில் கிடைத்திருப்பதைக் கொண்டு நிறுவலாம். பொ.மு. 300 - பொ.பி. 300 வரை ஆண்ட இம்மன்னர்கள் வெளியிட்ட பல்வகைக் காசுகள் பெரும்பாலும் ஈயம், செம்பு போன்ற உலோகங்களிலேயே காணப்படுகின்றன. ஆனால் யாகம் செய்யும் போது வெளியிட்ட காசுகள் மட்டும் வெள்ளியில் வெளியிட்டுள்ளனர். வசிட்டிபுத்திர சிரிபுலுமாவி, வசிட்டிபுத்திர சிவ சிரிபுலுமாவி, வசிட்டிபுத்திர சாதகர்ணி மற்றும் கௌதமி புத்ர சாதகர்ணி போன்ற மன்னர்களின் நாணயங்களே அதிகளவில் உள்ளன. 

## தமிழ்
மேற்குறிப்பிட்ட அனைத்து மன்னர்களின் நாணயங்களிலும் முன் பக்கத்தில் யானை மற்றும் அம்மன்னனின் தலையும் பின் பக்கத்தில் உச்சயினி குறியீடும் காணப்படும். மன்னனின் தலைப்பகுதியின் ஒரு பக்கம் அவனது பெயர் தமிழிலும் மற்றொரு பக்கத்தில் பிராகிருதத்திலும் காணப்படும். இவற்றில் காணப்படும் தமிழ் எழுத்துகள் மாங்குளம் கல்வெட்டுகளில் உள்ள தமிழ் போல் காணப்படுகிறது.

## வார்ப்புக்கூடுகள்
சாதவாகனர் மற்றொரு பெயர் சாலிவாகனன் சாதவாகனர் காசுகள் செய்ய பயன்படுத்திய ஐந்து வார்ப்புக்கூடுகள் தமிழகத்தில் செய்த காஞ்சிபுரம் அகழாய்வில் கிடைத்துள்ளன. இவற்றில் மேற்குறிப்பிட்ட சின்னங்களான மன்னனின் தலை, அவர்களின் பெயர், யானை உருவம் போன்றவற்றை அச்சிடுவதற்கான அச்சுகள் உள்ளன. இவ்வார்ப்புக்கூடுகள் தமிழகத்தில் கிடைத்ததைக் கொண்டு இவை தமிழகத்தில் புழக்கத்தில் விடுவதற்கு தயாரிக்கப்பட்டவையா அல்லது ஆந்திரப் பொருட்களை வாங்குவதற்கு தமிழகத்தில் பயன்படுத்தப்பட்டவையா என்று கூற முடியா வண்ணம் உள்ளது.

## மேற்கோள்கள்

பகுப்பு:தமிழக நாணயவியல்
அலகாபாத் மாவட்டம்

**பிரயாக்ராஜ் மாவட்டம்** இதன் பழைய பெயர் **அலகாபாத் மாவட்டம்**, வட இந்தியாவின் உத்தரப்பிரதேச மாநிலத்தின் மாவட்டங்களுள் ஒன்று. இதன் நிர்வாகத் தலைமையிட நகரம்  பிரயாக்ராஜ் ஆகும். மேலும் இம்மாவட்டம் பிரயாக்ராஜ் கோட்டத்தின் கீழ் அமைந்துள்ளது. அக்டோபர், 2018-இல் இம்மாவட்டத்தின் பெயர் பிரயாக்ராஜ் மாவட்டம் என உத்தரப் பிரதேச் அரசு மாற்றியது.

2011 ஆம் ஆண்டு கணக்கெடுப்பின் படி இம்மாவட்டம் உத்தரப்பிரதேசத்தின் 71 மாவட்டங்களில் மிக அதிக மக்கட்தொகை கொண்ட மாவட்டம் ஆகும். இந்துக்களின் புனிதமான நகரமான பிரயாகையில், கங்கை, யமுனை, சரஸ்வதி, ஆகிய மூன்று ஆறுகளும் சங்கமிக்கின்றன.

## கும்ப மேளா
கங்கை, யமுனை ஆறு மற்றும் கண்ணுக்குப் புலப்படாத சரசுவதி ஆறும் கூடும் அலகாபாத்தில் (**பிரயாக்ராஜ்**) உள்ள  திரிவேணி சங்கமத்தில் பனிரெண்டு ஆண்டுகளுக்கு ஒரு முறை கும்பமேளா நடைபெறுகிறது.

## மக்கள் வகைப்பாடு
2011 ஆம் ஆண்டு மக்கட்தொகை கணக்கெடுப்பின் படி அலாகாபாத் மாவட்டத்தின் மொத்த மக்கட்தொகை 5,959,798. இது தோராயமாக எரித்திரியா நாட்டின் மக்கட்தொகைக்கு சமமானதாகும்.  இதன் மூலம் இம்மாவட்டம் இந்தியாவில் உள்ள 640 மாவட்டங்களில் 13வது இடத்தில் உள்ளது. இந்த மாவட்டத்தின் மக்கட்தொகை அடர்த்தி . மேலும் அலாகாபாத் மாவட்டத்தின் மக்கட்தொகை வளர்ச்சி விகிதம் 2001-2011 காலகட்டத்தில் 20.74%. அலாகாபாத் மாவட்டத்தின்  பாலின விகிதப்படி 1000 ஆண்களுக்கு 902 பெண்கள் உள்ளனர். மேலும் அலாகாபாத் மாவட்ட மக்களின் கல்வியறிவு விகிதம் 74.41%.

## மேற்கோள்கள்

பகுப்பு:உத்தரப் பிரதேசத்தில் உள்ள மாவட்டங்கள்
பகுப்பு:அலகாபாத் மாவட்டம்
பகுப்பு:உத்தரப் பிரதேசம்
கவல்கேட் (திரைப்படம்)

***கவல்கேட்*** (*Cavalcade*) 1933 இல் வெளியான அமெரிக்க நாடகத் திரைப்படமாகும். பிராங்க் லாய்டு ஆல் தயாரித்து இயக்கப்பட்டது. டயானா வைன்யார்ட், கிளைவ் ப்ரூக், உனா ஒ'கான்னர், ஹெர்பர்ட் மன்டின் ஆகியோர் நடித்துள்ளனர். பீட்டர் ப்ருநெல்லி, லூயிஸ் டி பிரான்செஸ்கோ, ஆர்தர் லாங், சேம்ஸ்னிக் ஆகியோர் இசையமைத்துள்ளனர். இத்திரைப்படம் நான்கு அகாதமி விருதுகளுக்குத் தேர்ந்தெடுக்கப்பட்டது. சிறந்த திரைப்படத்திற்கான அகாதமி விருதையும் சேர்த்து மூன்று அகாதமி விருதுகளை வென்றது.

## விருதுகள்
### அகாதமி விருதுகள்
#### வென்றவை
*சிறந்த திரைப்படத்திற்கான அகாதமி விருது
*சிறந்த கலை இயக்கத்திற்கான அகாதமி விருது
*சிறந்த இயக்குனருக்கான அகாதமி விருது

#### பரிந்துரைக்கப்பட்டவை
*சிறந்த நடிகைக்கான அகாதமி விருது

## மேற்கோள்கள்

## வெளி இணைப்புகள்
*
* 
* 
*''Cavalcade'' at Turner Classic Movies

பகுப்பு:ஆங்கிலத் திரைப்படங்கள்
பகுப்பு:1933 திரைப்படங்கள்
பகுப்பு:சிறந்த திரைப்படத்திற்கான அகாதமி விருதை வென்ற திரைப்படங்கள்
பகுப்பு:20 ஆம் நூற்றாண்டு பாக்ஸ் திரைப்படங்கள்
பகுப்பு:அமெரிக்க நாடகத் திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:அமெரிக்க கறுப்புவெள்ளைத் திரைப்படங்கள்
சிகாகோ (திரைப்படம்)

*இக்கட்டுரை சிகாகோ என்ற [[திரைப்படம்]] பற்றியது. சிகாகோ நகரத்தினை பற்றி அறிய [[சிகாகோ]] கட்டுரையைப் பார்க்கவும்.*

*** சிகாகோ (Chicago)*** 2002 இல் வெளியான அமெரிக்க இசைத் திரைப்படமாகும். பாப் வேயின்ஸ்டெயின், ஹார்வி வேயின்ஸ்டெயின், கிரேக் சடான், மார்டின் ரிச்சர்ட்ஸ் ஆகியோரால் தயாரிக்கப்பட்டு ராப் மார்ஷல் ஆல் இயக்கப்பட்டது. 
ரெணீ செல்வெகர், கேத்தரின் சீட்டா-ஜோன்ஸ், ரிச்சர்ட் கியர், குயீன் லடீபா, ஜான் ரேய்ல்லி, கிறிஸ்டீன் பரான்ச்கி, டயே டிக்க்ஸ், லூசி லூ ஆகியோர் நடித்துள்ளனர். இத்திரைப்படம் பன்னிரண்டு அகாதமி விருதுகளுக்கு பரிந்துரை செய்யப்பட்டது. 
சிறந்த திரைப்படத்திற்கான அகாதமி விருதையும் சேர்த்து ஆறு அகாதமி விருதுகளை வென்றது.

## மேற்கோள்கள்

## வெளி இணைப்புகள்
* 
* 
* 
* 

பகுப்பு:ஆங்கிலத் திரைப்படங்கள்
பகுப்பு:2002 திரைப்படங்கள்
பகுப்பு:சிறந்த திரைப்படத்திற்கான அகாதமி விருதை வென்ற திரைப்படங்கள்
பகுப்பு:அமெரிக்க நகைச்சுவை-நாடகத் திரைப்படங்கள்
பகுப்பு:மரண தண்டனை குறித்த திரைப்படங்கள்
பகுப்பு:அறிமுக இயக்குநர் திரைப்படங்கள்
பகுப்பு:பாஃப்டா விருதினை வென்ற திரைப்படங்கள்
பகுப்பு:அமெரிக்கத் திரைப்படங்கள்
எறுழம்

**எறுழம்** அல்லது **எறுழ்** (*Calycopteris floribunda*) என்னும் பூவைக் குவித்து விளையாடியதாகச் சங்கப்பாடல் தெரிவிக்கிறது. அதில் அப்பூ எரியும் தீயைப் போல இருந்ததாகக் குறிப்பிடுகிறது. 5 - 10 மீட்டர் உயரம் வளரும் இத்தாவரம் மருந்துவ குணங்கள் கொண்டது.

## ஒப்புநோக்குக
* தெறுழ்வீ

## இவற்றையும் பார்க்க
*சங்ககால மலர்கள்

## அடிக்குறிப்பு

பகுப்பு:குறிஞ்சிப் பாட்டில் வரும் மலர்கள்
பகுப்பு:இந்தியத் தாவரங்கள்
நாடார் சரசுவதி பெண்கள் மேல்நிலைப் பள்ளி

**நாடார் சரசுவதி பெண்கள் மேல்நிலைப் பள்ளி** என்பது தேனி நகரில் அமைந்துள்ள ஒரு தமிழ்நாடு அரசு உதவி பெறும் பள்ளி. இப்பள்ளி தேனி முதன்மைக் கல்வி மாவட்டத்தில், பெரியகுளம் கல்வி மாவட்டத்தின் கீழுள்ள பள்ளிகளுள் ஒன்றாகும். தேனி மேலப்பேட்டை இந்து நாடார்கள் உறவின்முறை எனும் அமைப்பின் நிர்வாகத்தின் கீழ் இயங்கிக் கொண்டிருக்கும் இப்பள்ளி மாணவியர்களுக்கு மட்டுமான ஒரு பள்ளியாகும்.

## இதையும் பார்க்க

*தேனி மாவட்ட உயர் மற்றும் மேல்நிலைப்பள்ளிகள்

பகுப்பு:தேனி மாவட்டப் பள்ளிகள்
சாங்காய் உலக நிதி மையம்

**சாங்காய் உலக நிதி மையம்** சீனாவின் சாங்காய் நகரின் புடோங் பகுதியில் அமைந்துள்ள அதியுயர் வானளாவி ஆகும். கோன் பெடெர்சன் ஃபாக்சு (Kohn Pedersen Fox) என்னும் கட்டிடக்கலை நிறுவனத்தால் வடிவமைக்கப்பட்ட இவ்வானளாவி ஒரு கலப்புப் பயன்பாட்டுக் கட்டிடம். இதில், அலுவலகங்கள், விடுதிகள், மாநாட்டு மண்டபங்கள், பார்வையாளர் மேடை போன்றனவும், நிலத்தளத்தில் ஒரு அங்காடியும் உள்ளன. பாக் அயத் சாங்காய் என்னும் விடுதி நிறுவனம் இக்கட்டிடத்தில் 174 அறைகளைக் கொண்ட ஒரு விடுதியை நடத்தி வருகிறது. இவ்விடுதி வானளாவியின் 79 ஆவது தளம் முதல் 93 ஆவது தளம் வரையுள்ள தளங்களில் அமைந்துள்ளது. இதனால், கட்டிடங்களில், உலகின் மிக உயரமான இடத்தில் அமைந்த விடுதிகளில் இரண்டாவது நிலையில் இது உள்ளது. 

2007 ஆம் ஆண்டு செப்டெம்பர் 14 ஆம் தேதி இவ்வானளாவி அதன் முழு உயரமான 492 மீட்டர்களை (1,614.2 அடிகள்) எட்டியபோது அப்போதைய நிலையில் உலகின் இரண்டாவது உயரமான கட்டிடம் என்ற பெயரையும் சீனாவின் மிக உயரமான கட்டிடம் என்னும் பெயரையும் அது பெற்றது. 

## குறிப்புகள்

பகுப்பு:வானளாவிகள்
செத்தவரை

**செத்தவரை** தமிழ்நாட்டில் விழுப்புரம் மாவட்டம், செஞ்சி வட்டத்தை சேர்ந்த ஒரு சிறிய கிராமம் ஆகும். 2011 கணக்கெடுப்பின்படி இங்குள்ள மக்கள் தொகை எழுநூறு ஆகும். இந்தக் கிராமத்தின் முக்கியமான தொழில் விவசாயம் ஆகும்.

## அமைவிடம்
செத்தவரை, விழுப்புரத்திற்கு வடமேற்கில் 40 கிலோமீட்டர் தொலைவிலும், திருவண்ணாமலைக்கு தென்கிழக்காக 20 கிலோமீட்டர் தொலைவிலும் அமைந்திருக்கிறது. தமிழ்நாட்டின் மற்றொரு பாறை ஓவிய இடமான கிழ்வாலை செத்தவரையில் இருந்து 18 கிலோமீட்டர் தொலைவில் அமைந்திருக்கிறது.

## போக்குவரத்து
செஞ்சியில் இருந்து திருக்கோயிலூர் செல்லும் நகரப் பேருந்துகள் (பேருந்து எண்:15) செத்தவரை வழியாக செல்கின்றன.

## கிராமத்தை பற்றி
செத்தவரை 3000 ஆண்டுகள் பழமையான வரலாறை உடையது. இந்தக் கிராமத்தின் முக்கியத்துவம், இங்கு காணப்படும் கி. மு. 1000 சேர்ந்த பாறை ஓவியங்களின் மூலம் அறியப்படுகிறது. செத்தவரை பாறை ஓவியங்களில், பெரும்பாலும் விலங்கினங்களே அதிகம் காணப்படுகின்றன.

## பாறை ஓவியங்கள்
உலகம் முழுதும், தொல்லியலில், பாறை ஓவியங்கள் குறித்து அதிகமான ஆய்வுகள் செய்யப்பட்டு வருகின்றன. தொல்லியல் நிபுணர்கள், பாறை ஓவியங்களை வரைந்த மக்களின் கலை நுணுக்கத்தை குறிப்பிடுவதோடு, அது, அவர்களின் நம்பிக்கைகளையும்,  தினசரி நடவடிக்கைகளையும் குறிக்கிறது என்றும் கூறுகின்றனர். பாறை இருப்பிடங்களில் காணப்படும் ஓவியங்களில் பெரும்பாலும், வேட்டை காட்சிகளும், மனித நடவடிக்கைகளும் இடம் பெற்றிருக்கின்றன. 
## செத்தவரை பாறை ஓவியங்கள்

இங்குள்ள அய்யனார்மலை என்னும் குன்றில், பாறை ஓவியங்கள் காணப்படுகின்றன. மான், காட்டுப்பன்றி, மீன், புலி, மாடு போன்ற விலங்கு ஓவியங்களும், விரல்களுடன் கூடிய மனித உள்ளங்கை ஓவியங்களும் காணப்படுகின்றன. இவற்றில், மான் ஓவியமும், மீன் ஓவியமும், பெரிய அளவில் வரையப்பட்டுள்ளன. இவ்வோவியங்களின்  எல்லை கோடுகள் சிவப்பு வண்ணத்தாலும், உட்புறம் வெள்ளை நிறத்தாலும் வரையப்பட்டுள்ளது.  மாட்டு ஓவியம் முழுவதும் சிவப்பு வண்ணத்தால் வரையப்பட்டுள்ளது. மாட்டின் உள் உறுப்புகளும் தெரியுமாறு வரையப்பட்டுள்ளது. இம்மாதிரி உடல் உள் உறுப்புகள் தெரியுமாறு வரையப்படும் ஓவியங்களை, X - கதிர் ஓவியங்கள் என்று அழைக்கப்படுகின்றன.

மான் ஓவியத்திற்கு அருகில், ஒரு தடியில் இறைச்சியை தீயில் வறுப்பது போன்று வரையப்பட்டுள்ளது. இதன் மூலம், இந்த ஓவியத்தை வரைந்தவர்களுக்கு, வறுக்கப்பட்ட இறைச்சியை உண்ணும் பழக்கம் இருந்ததை அறிய முடிகிறது.

ஓவியங்கள் வரையப்பட்ட முறையை வைத்து பார்க்கும் போது, செத்தவரை பாறை ஓவியங்களின் காலம் கி மு 1500 ஆகும்.

## படங்கள்

File:Settavarai image 2.JPG|மாட்டின் X - கதிர் ஓவியம் 
File:Settavarai image 3.JPG|மீன் 1
File:Settavarai image 4.png|மீன் 2
File:Settavarai image 5.png|கொம்புடன் மாடு 


## உசாத்துணைகள்

பகுப்பு:விழுப்புரம் மாவட்டத்திலுள்ள கிராமங்கள்
பகுப்பு:தமிழ்நாட்டுப் பாறை ஓவியங்கள்
கீழ்வாளை ஓவியங்கள்

**கீழ்வாளை ஓவியங்கள்** என்பவை தமிழ்நாட்டில் விழுப்புரம்-திருவண்ணாமலை நெடுஞ்சாலையில் விழுப்புரத்திலிருந்து சுமார் 25 கி.மீ. தூரத்தில் உள்ள கீழ்வாளை என்னும் கிராமத்தில் காணப்படும் பாறை ஓவியங்கள் ஆகும்.இந்த ஓவியங்கள் அக்கால மக்களின் வாழ்க்கை முறையினை அடிப்படையாககொண்டு வரையப்பட்டுள்ளன. பல்லாயிரம் ஆண்டுகளாக அனைத்து பருவ நிலைகளையும் தாங்கி இந்த ஓவியங்கள் சிறிதும் மங்காமல் காட்சியளிக்கின்றன. இப்பகுதி தற்போது இந்தியத் தொல்பொருள் ஆய்வுத் துறையின் பாதுகாப்பில் உள்ளது.

## காணப்படும் அம்சங்கள்
கீழ்வாளை ஓவியங்கள் ஒரு சிறு குன்றின் மீது அமைந்துள்ள இரண்டு பாறைகளுக்கிடையேயான பகுதியில் வரையப்பட்டுள்ளது.  இவை அழியாத சிவப்பு மையினால் வரையப்பட்டுள்ளன.   ஆண், பெண், ஆடு, மாடுகள், சூரியன், ஸ்வஸ்திக் சின்னம், கைகோர்த்து செல்லும் குடும்பம், மரம், விலங்கின் மேல் பவனி வரும் தலைவன், உடுக்கை வடிவம், மேலும் பல்வேறு வகையான குறியீடுகள் இப்பாறை ஒவியத்தில் வரையப்பட்டுள்ளன.  ஆண் உருவம் அலங்கரிக்கப்பட்டு விலங்கின் மேல் பவனி வருவது போலவும் கீழே நின்றுகொண்டிருக்கும் மனிதன் அவ்விலங்கினை ஒரு கயிறால் பற்றிகொண்டு வருவது போலவும் உள்ளது.  இதனைகொண்டு அக்கால மக்கள் விலங்கினை தங்களுக்கு பழக்கப்படுத்தி பயன்படுத்தியது புலனாகும்.  ஆணோ அல்லது பெண்ணோ உடை அணிந்தது போல ஓவியங்கள் தீட்டப்பட்டுள்ளது அக்காலமக்கள் உடையிலும் அலங்காரத்திலும் கவனம் செலுத்தியருந்தது புலனாகின்றது.

## இவற்றையும் பார்க்கவும்
* தமிழகத்தில் கண்டறியப்பட்ட பாறை ஓவியங்கள்

## மேற்கோள்கள்

## வெளி இணைப்புகள்
* ஆனந்த விகடனில் கீழ்வாளை ஓவியங்கள் பற்றி...

பகுப்பு:ஓவியங்கள்
பகுப்பு:தமிழ்நாட்டு வரலாறு
பகுப்பு:தமிழ்நாட்டுப் பாறை ஓவியங்கள்